ଭୁବନେଶ୍ୱର, ଜୁଲାଇ ୧୯(ଲୋକାଲ ୱାୟାର): ଅକ୍ଷୟ ପରିଜା ପ୍ରଡକ୍ସନର ଆଗାମୀ ବଙ୍ଗଳା ଚଳଚ୍ଚିତ୍ର 'ଗୋତ୍ର'ରେ ଲୋକପ୍ରିୟ ସମ୍ବଲପୁରୀ ଗୀତ 'ରଙ୍ଗବତୀ..'ର ଚମକ ଦେଖିବାକୁ ମିଳିବ ।
ରଙ୍ଗବତୀର ଏହି ବଙ୍ଗଳା ସଂସ୍କରଣକୁ ପ୍ରସ୍ତୁତ କରିଛନ୍ତି ସୁରଜିତ୍ ଚାଟାର୍ଜୀ ଓ ଇମାନ୍ ଚାଟାର୍ଜୀ । ଗୀତଦୃଶ୍ୟରେ ଦେବୋଲୀନା ଓ ଓମ୍ ପ୍ରକାଶ ସାହାଣୀଙ୍କୁ ଦେଖିବାକୁ ମିଳିଛି । ଚନ୍ଦ୍ରଭାଗା ବେଳାଭୂମିରେ ଏହାର ଦୃଶ୍ୟଗ୍ରହଣ କରାଯାଇଛି ।
ନନ୍ଦିତା ରୟ ଓ ଶିବପ୍ରସାଦ ମୁଖାର୍ଜୀଙ୍କ ନିର୍ଦ୍ଦେଶିତ ବଙ୍ଗଳା ଛବି 'ଗୋତ୍ର'ରେ ସ୍ଥାନିତ ଏହି ଗୀତଟି ଏବେ ୟୁଟ୍ୟୁବକୁ ଆସିବା ସହିତ ପ୍ରଥମ ୩ ଦିନରେ ଏହାକୁ ୩ ଲକ୍ଷରୁ ଊଦ୍ଧ୍ୱର୍ ଦର୍ଶକ ଦେଖିସାରିଛନ୍ତି ଏବଂ ପସନ୍ଦ ମଧ୍ୟ କରିଛନ୍ତି ।
'ରଙ୍ଗବତୀ'ର ଏହି ବଙ୍ଗଳା ସଂସ୍କରଣରେ ମୂଳ ଲେଖକ, ଗାୟକ ଓ ନିର୍ଦ୍ଦେଶକଙ୍କ ନାଁ ଉଲ୍ଲେଖ ରହିବା ସହ ସେମାନଙ୍କୁ ଉପଯୁକ୍ତ ସମ୍ମାନ ପ୍ରଦାନ କରାଯାଇଛି ।
ଅନେକ ସମୟରେ ରଙ୍ଗବତୀ ଗୀତର ନୂଆ ସଂସ୍କରଣକୁ ନେଇ ବିବାଦ ଦେଖା ଦେଇଥିବା ବେଳେ ନିର୍ମାତା ଓ ନିର୍ଦ୍ଦେଶକଙ୍କ ପାଇଁ ତା'ର ଲୋକପ୍ରିୟତା ଓ ମର୍ଯ୍ୟାଦାକୁ ଅକ୍ଷୁଣ୍ଣ ରଖି ପ୍ରସ୍ତୁତ ଓ ପରିବେଷଣ କରିବା ଏକ ଚ୍ୟାଲେଞ୍ଜ ହୋଇଥାଏ । ତେବେ ଅକ୍ଷୟ ପରିଜା ପ୍ରଡକ୍ସନ ଏ କ୍ଷେତ୍ରରେ ଯଥେଷ୍ଟ ସଫଳ ହୋଇଛନ୍ତି ।
ଓଡିଶାର କଳା ସଂସ୍କୃତିକୁ ବିଶ୍ୱସ୍ତରରେ ପହଞ୍ଚାଇବା ଅକ୍ଷୟ ପରିଜା ପ୍ରଡକ୍ସନର ସବୁବେଳେ ଲକ୍ଷ୍ୟ ରହିଆସିଛି । ଆଉ ସେହି କ୍ରମରେ ଇଏ ଏକ ପ୍ରଚେଷ୍ଟା ମାତ୍ର ।
ଚଳଚ୍ଚିତ୍ରରେ ମୂଳ ଗୀତର ଲେଖକ ଓ ସଂଯୋଜକଙ୍କୁ ଉପଯୁକ୍ତ ସମ୍ମାନ ପ୍ରଦାନ କରାଯିବା ସହିତ ରଙ୍ଗବତୀ ଗୀତର ମର୍ଯ୍ୟାଦାକୁ ଅକ୍ଷୁଣ୍ଣ ରଖିବା ପାଇଁ ଯଥାସାଧ୍ୟ ଚେଷ୍ଟା କରାଯାଇଛି ବୋଲି ଚଳଚ୍ଚିତ୍ରର ପ୍ରଯୋଜକ ଶ୍ରୀ ପରିଜା କହିଛନ୍ତି ।
ଏଠାରେ ସୂଚନାଯୋଗ୍ୟ ଯେ, ୨୦୧୫ରେ ରଙ୍ଗବତୀ ଗୀତର ଏକ ରିମିକ୍ସ ଗାୟିକା ସୋନା ମହାପାତ୍ର ଗାଇ ବିବାଦ ଘେରକୁ ଆସିଥିଲେ ।
ସେହିପରି ଭୁବନେଶ୍ୱରଠାରେ ଅନୁଷ୍ଠିତ ୨୨ତମ ଏସିଆନ ଆଥଲେଟିକ୍ସ ଚାମ୍ପିୟନସିପର ଉଦଘାଟନୀ ଉତ୍ସବରେ ଏହି ଗୀତକୁ ଗାଇଥିବା ବଲିଉଡ ଗାୟକ ଶଙ୍କର ମହାଦେବନଙ୍କ ଗାୟନ ଶୈଳୀକୁ ନେଇ ପ୍ରଶ୍ନ ଉଠିଥିଲା ।
କେବଳ ସେତିକି ନୁହେଁ ଏକାଧିକ ତେଲଗୁ ଓ ତାମିଲ ଚଳଚ୍ଚିତ୍ର ସମେତ ଜାତୀୟ ତଥା ଅନ୍ତର୍ଜାତୀୟ ଖ୍ୟାତିସମ୍ପନ୍ନ ନିର୍ଦ୍ଦେଶକ ନୀଳମାଧବ ପଣ୍ଡାଙ୍କ ବଲିଉଡ୍ ଫିଲ୍ମ 'କୌନ୍ କିତନେ ପାନି ମେଁ'ରେ ରଙ୍ଗବତୀକୁ ସ୍ଥାନିତ କରାଯାଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
